KOMISIJAS ATZINUMS atbilstīgi Līguma par Eiropas Savienības darbību 294. panta 7. punkta c) apakšpunktam par Eiropas Parlamenta ierosinātajiem grozījumiem Padomes nostājā attiecībā uz priekšlikumu EIROPAS PARLAMENTA UN PADOMES DIREKTĪVAI par rūpnieciskajām emisijām (piesārņojuma integrēta novēršana un kontrole) (pārstrādāta redakcija) /* COM/2010/0596 galīgā redakcija - COD 2007/0286 */





LV || EIROPAS KOMISIJA Briselē, 25.10.2010 COM(2010) 596 galīgā redakcija 2007/0286 (COD) KOMISIJAS ATZINUMS atbilstīgi Līguma par Eiropas Savienības darbību 294. panta 7. punkta c) apakšpunktam par Eiropas Parlamenta ierosinātajiem grozījumiem Padomes nostājā attiecībā uz priekšlikumu EIROPAS PARLAMENTA UN PADOMES DIREKTĪVAI par rūpnieciskajām emisijām (piesārņojuma integrēta novēršana un kontrole) (pārstrādāta redakcija) 2007/0286 (COD) KOMISIJAS ATZINUMS atbilstīgi Līguma par Eiropas Savienības darbību 294. panta 7. punkta c) apakšpunktam par Eiropas Parlamenta ierosinātajiem grozījumiem Padomes nostājā attiecībā uz priekšlikumu EIROPAS PARLAMENTA UN PADOMES DIREKTĪVAI par rūpnieciskajām emisijām (piesārņojuma integrēta novēršana un kontrole) (pārstrādāta redakcija) 1. Vispārēja informācija Procedūra Komisija 2007. gada 21. decembrī Eiropas Parlamentam un Padomei iesniedza priekšlikumu direktīvai par rūpnieciskajām emisijām (piesārņojuma integrēta novēršana un kontrole), lai to pieņemtu ar Līguma par Eiropas Savienības darbību 294. pantā noteikto parasto likumdošanas procedūru. Ekonomikas un sociālo lietu komiteja sniedza atzinumu 2009. gada 14. janvārī. Reģionu komiteja pieņēma atzinumu 2008. gada 8. oktobrī. Eiropas Parlaments pieņēma nostāju pirmajā lasījumā 2009. gada 10. martā. Padome panāca politisko vienošanos par priekšlikumu 2009. gada 25. jūnijā un pieņēma kopējo nostāju 2010. gada 15. februārī. Eiropas Parlaments pieņēma nostāju otrajā lasījumā 2010. gada 7. jūlijā. 2. Komisijas priekšlikuma mērķis Priekšlikums direktīvai par rūpnieciskajām emisijām precizē un nostiprina spēkā esošās tiesību aktu prasības, tostarp prasības par labāko pieejamo tehnisko paņēmienu īstenošanu. Tas tiek panākts, septiņas ar rūpnieciskajām emisijām saistītas direktīvas apvienojot vienā. Tas palīdzēs mazināt draudus cilvēka veselībai un videi, ko rada rūpnieciskais piesārņojums, un izveidot vienlīdzīgākus konkurences nosacījumus nozares uzņēmumiem. 3. Komisijas piezīmes 3.1 Vispārīga informācija Eiropas Parlaments 2010. gada 7. jūlija plenārsēdē pieņēma kompromisu, par ko bija vienojies ar Padomi, lai otrajā lasījumā panāktu vienošanos. Šie grozījumi attiecas uz: – metodi, kas ierosināta, lai pieņemtu secinājumus par labāko pieejamo tehnisko paņēmienu, un kompetentajām iestādēm piešķirto iespēju atkāpties no šiem secinājumiem, nosakot emisiju robežvērtības, – noteikumu par pagaidu nosacījumiem attiecībā uz lielajām sadedzināšanas iekārtām, lai nodrošinātu atbilstību pārskatītajām emisiju robežvērtībām, kas piemērojamas šādām iekārtām, – mehānismu, kas ļauj Komisijai ierosināt jaunas obligātās prasības, tostarp emisiju robežvērtības darbībām, balstoties uz to ietekmi uz vidi un to, kā tiek īstenoti labākie pieejamie tehniskie paņēmieni, – to prasību precizēšanu, kas attiecas uz vispārīgiem saistošajiem noteikumiem, atļaujas piešķiršanas nosacījumu pārskatīšanu, inspekcijām un piekļuvi informācijai. Komisijai šis kompromiss ir pieņemams, jo tas ir saskaņā ar priekšlikuma vispārīgo mērķi un galvenajām iezīmēm. 3.2 Grozītais priekšlikums Atbilstoši Līguma par Eiropas Savienības darbību 293. panta 2. punktam Komisija groza savu priekšlikumu, kā norādīts iepriekš.